 Baadhi ya viongozi wakuu akiwemo Methusela Mbajo aliyekuwa Rais, Makamu wa Rais, Fina Mango na Katibu Mkuu, William Kallaghe walijiuzulu kwa nyakati tofauti na kubakiza Katibu Mkuu Msaidizi na wajumbe wengine kuendesha chama.Katibu Msaidizi ni Joshua Mutare, lakini licha ya kuwepo kwake, bado haijafahamika kama bado anajihusisha na mchezo huo.Akizungumza na gazeti hili jana, Ofisa Michezo wa BMT, Benson Chacha alisema kwa sasa kukitokea masuala yoyote ya kiuongozi hakuna wa kulishughulikia baada ya kudaiwa kujiuzulu kwa viongozi hao, hivyo wanafanya utaratibu wa kufanya uchaguzi upya.“Tulipata taarifa karibu viongozi wakuu wote wamejiuzulu na TTA kwa sasa ipo tu ndio maana tunafanya utaratibu wa kuandaa uchaguzi kwa ajili ya kutengeneza viongozi wapya watakaosimamia mchezo huo,” alisema.TTA imekuwa na mgogoro wa muda mrefu kati ya viongozi na wanachama wake hali ambayo ilisababisha kupoteza mawasiliano ya karibu na kusababisha baadhi ya viongozi hao kujiuzulu.